Hans Erich von Campenhausen
Store norske leksikon,Religion og filosofi,Religioner og livssyn,Kristendom,Kristendommens historie
Hans Erich von Campenhausen var en tysk kirkehistoriker. Han ble dosent i Marburg i 1928, men kunne på grunn av sin kritiske holdning til Adolf Hitlers regime ikke få fast ansettelse ved noe tysk universitet før i 1945, da han ble professor i Heidelberg og straks etter dette universitetets rektor.
Campenhausen utgav en rekke bøker om oldkirkelige emner; viktigst er Ambrosius von Mailand als Kirchenpolitiker (1929), Die Idee des Martyriums in der alten Kirche (1936), Kirchengeschichte I (bearbeidelse av Karl Müllers klassiske verk, 1941), Kirchliches Amt und geistliche Vollmacht (1953), Die griechischen Kirchenväter (1955) og Die lateinischen Kirchenväter (1960). En samling mindre arbeider utkom i 1960 under tittelen Tradition und Leben. I norsk oversettelse finnes Den kristne Bibel blir til (1976, tysk utgave 1968).Han ble æresdoktor ved Universitetet i Oslo i 1956. Les mer i Store norske leksikon tidlig kristendom kirkehistorie kristendommens historie andre verdenskrig